Document ID: 31993R1536

ΚΑΝΟΝΙΣΜΟΣ (ΕΟΚ) αριθ. 1536/93 ΤΗΣ ΕΠΙΤΡΟΠΗΣ της 22ας Ιουνίου 1993 περί καθορισμού ορίων εντός των οποίων δύναται να γίνουν αποδεκτές αιτήσεις που υποβλήθηκαν τον Μάιο του 1993 για άδειες εισαγωγής χοιρείου κρέατος βάσει του καθεστώτος που προβλέπεται από τις διμερείς γεωργικές συμφωνίες, οι οποίες συνήφθηκαν μεταξύ της Κοινότητας, αφενός, και της Αυστρίας και της Φινλανδίας, αφετέρου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1156/93 της Επιτροπής της 12ης Μαΐου 1993 για τον καθορισμό των λεπτομερειών εφαρμογής στον τομέα του χοιρείου κρέατος των διμερών γεωργικών συμφωνιών που συνάφθηκαν μεταξύ της Κοινότητας, αφενός, και της Αυστρίας και της Φινλανδίας, αφετέρου (1), και ιδίως το άρθρο 4 παράγραφος 4,
Εκτιμώντας:
ότι οι αιτήσεις χορηγήσεως αδειών εισαγωγής που υποβλήθηκαν για την περίοδο από 15 Απριλίου έως 30 Ιουνίου 1993 αφορούν για ορισμένα προϊόντα ποσότητες ίσες ή χαμηλότερες από τις διαθέσιμες ποσότητες και συνεπώς δύνανται να ικανοποιηθούν πλήρως και για άλλα προϊόντα, ανώτερες από τις διαθέσιμες ποσότητες και πρέπει συνεπώς να μειωθούν κατά σταθερό ποσοστό για να υπάρξει εγγύηση δίκαιης κατανομής-
ότι πρέπει, για την πρώτη κατηγορία των προϊόντων, να καθορισθεί το πλεόνασμα που προστίθεται στη διαθέσιμη ποσότητα για την επόμενη περίοδο,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι αιτήσεις αδειών εισαγωγής που υποβάλλονται για την περίοδο από 15 Απριλίου έως 30 Ιουνίου 1993 βάσει του κανονισμού (ΕΟΚ) αριθ. 1156/93 θα γίνουν αποδεκτές σύμφωνα με όσα προβλέπονται στο παράρτημα Ι.
2. Κατά τη διάρκεια των δέκα πρώτων ημερών της περιόδου από 1ης Ιουλίου έως 30 Σεπτεμβρίου 1993, οι αιτήσεις αδειών εισαγωγής για τις συνολικές ποσότητες που αναφέρονται στο παράρτημα ΙΙ πρέπει να υποβάλλονται σύμφωνα με τον κανονισμό (ΕΟΚ) αριθ. 1156/93.
Άρθρο 2
Ο παρών κανονισμός αρχίζει να ισχύει στις 23 Ιουνίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Ιουνίου 1993.

Labels: 17
5
3
18
15